Klassisk denim består typisk af bomuld, der er farvet i den klassiske indigoblå farve. Dog er begrebet blevet betydeligt udvidet de seneste år, særligt efter at behovet for komfortable jeans er steget. I dag kan jeans udover bomuld derfor også bestå af elastan, Lyocell og andre former for materialer, der giver stretch. Klassisk denim i sig selv er meget slidstærkt, og når man tilsætter disse andre materialer, giver det endnu flere kvaliteter, som bl.a. komfort og bevægelighed.